પ્રાથમિક પુછપરછ કરતા તેમણે કબુલાત કરી હતી કે છેલ્લાં બે માસ દરમિયાન તેમણે આઠ જેટલા વાહનોમાંથી ટાયરોની ચોરી કરી હતી અને તપાસ કરતા અન્ય આઠ ટાયરો જૈનુલના ઘરેથી મળી આવ્યા હતા તેમજ બલેનો અને સ્વીફટ કારમાં ચોરીના ટાયરો લગાવ્યા હતા. બાકીના અન્ય ટાયરો બાલાસિનોર ખાતે રૂપિયા 16 હજારમાં વેચી દીધા હતા. પોલીસે આરોપીઓ પાસેથી કુલ હાઇડ્રોલીક જેક, ચોકડી પાનુ પણ જપ્ત કર્યા હતા. આરોપીઓ બંને કાર લઇને ટાયરોની ચોરી કરતા હતા અને ટાયરોની ચોરી કર્યા બાદ કારને પેવર બ્લોકના ટેકા સાથે મુકી દેતા હતા. ટાયર ચોરી કર્યા બાદ મળતા આરોપીઓ પૈસા મોજશોખમાં ઉડાવી દેતા હતા.